AFP a scris că acuzaţiile la adresa lui Victor Ponta sunt o încununare a luptei anticorupţie din România. Despre acest lucru, Cristian Tudor Popescu, a comentat: „Încununarea, da, sigur, e premier, e vârful. Mai sus de-atât e preşedintele, nu? Nu e chiar încununarea. Mă rog, (este încununare, n.r.) pentru că e în funcţie. Dar şi Traian Băsescu ar putea fi o cunună de lauri. Întotdeauna m-am gândit că i se potriveşte foarte bine o cunună de lauri domnului Băsescu. Şi dânsul ar fi o corolă a corupţiei. Să vedem unde se va ajunge cu procesele în care este implicat”.

„Asta dovedeşte faptul că justiţia din această ţară funcţionează. Nu ştiu cât de bine, nu ştiu cât de corect, nu ştiu cât de exact. Asta rămâne de văzut. Dar trebuie să ne lase domnul Ponta să vedem lucrul ăsta. Trebuie să îl probeze. Mingea este la dânsul. Poate, în clipa de faţă, să declanşeze un moment de cotitură în istoria post-decembristă a României, să demonstreze că DNA-ul este comandat politic. Foarte bine. Să iasă la bătaie şi să demonstreze lucrul ăsta. Dar n-o va face. Vedeţi? Se ascunde”, a afirmat jurnalistul.

Citiţi şi: C.T. Popescu: Dacă punem cap la cap acuzaţiile aduse lui Victor Ponta, ies vreo cinci ani cu executare